Упэўнены: многія з сённяшніх старшакурснікаў і выпускнікоў па-добраму зайздросцяць маладой змене, якая папоўніла сёлета студэнцкую кагорту БДПУ. Гэта і не дзіўна: наш універсітэт адкрывае для сваіх выхаванцаў дзверы не толькі ў педагагічную прафесію, але і ў навуку, спартыўнае і творчае жыццё. Галоўнае – не згубіцца ў новай абстаноўцы, з першага ж курса засяродзіцца на вучобе, а вольны час прысвяціць заняткам па душы. Менавіта так у свой час зрабілі аўтары гэтага артыкула – выпускнікі магістратуры БДПУ-2013. Яны з настальгіяй успамінаюць, як у першы раз пераступілі парог alma mater, і з вышыні свайго вопыту звяртаюцца з парадамі і пажаданнямі да вас, учарашнія школьнікі, а сёння – ужо студэнты вядучай педагагічнай ВНУ краіны